BANPU ถึงเวลาคืนชีพ! 6 โบรกฯ แนะซื้อรับราคาถ่านหินพุ่ง-กำไรโตก้าวกระโดด
BANPU ถึงเวลาคืนชีพ! 6 โบรกฯ แนะซื้อรับข่าวดีราคาถ่านหินพุ่งหนุนกำไรโตก้าวกระโดด เป้าสูงสุด 26.25 บาท ล่าสุด ณ เวลา 11.25 น. ราคาอยู่ที่ 19.10 บาท ลบ 0.60 บาท หรือ 3.05% สูงสุดที่ 19.60 บาท ต่ำสุดที่ 19 บาท มูลค่าซื้อขายที่ 1.72 ล้านบาท
4 พ.ย. 2559

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน) หรือ BANPU ณ เวลา 11.25 น. ราคาอยู่ที่ 19.10 บาท ลบ0.60 บาท หรือ 3.05% สูงสุดที่ 19.60 บาท ต่ำสุดที่ 19 บาท มูลค่าซื้อขายที่ 1.72 ล้านบาท ขณะที่ดัชนีตลาดหุ้นไทยโดยรวมลบ 0.73%
 
ด้าน บล.เคทีบี (ประเทศไทย) คงคำแนะนำ “ซื้อ” คงราคาเหมาะสมที่ 23 บาท โดยมอง BANPU มีความน่าสนใจมากขึ้นจากแนวโน้มราคาถ่านหินที่ยืนอยู่ในระดับสูง ช่วยสร้าง sentiment เชิงบวกและทำให้กำไรมีการฟื้นตัวขึ้นมาได้ตั้งแต่ไตรมาส 3/59 เป็นต้นไป คงราคาเหมาะสมของ BANPU ที่ 23 บาท คงคำแนะนำ “ซื้อ” สำหรับ BANPU
 
โดย บล.โกลเบล็ก แนะนำ “ซื้อ” BANPU ราคาเป้าหมาย 21.75 บาท/หุ้นโดยปรับประมาณการกำไรปี 60 เพิ่มขึ้นจากเดิม 5 เท่าตัว คาดกำไรไตรมาส 3/59 เพิ่มขึ้น 15% จากไตรมาสก่อนและเพิ่มขึ้น 549% จากปีก่อนจากราคาถ่านหินที่ปรับตัวขึ้น คาดผลประกอบการธุรกิจถ่านหินโดยรวมปรับตัวดีขึ้น คาดผลประกอบการธุรกิจโรงไฟฟ้าทรงตัว คงประมาณการกำไรปี 59 แต่ปรับกำไรปี 60 เพิ่มขึ้น 469% ตามราคาขายถ่านหินที่เพิ่มขึ้น คงคำแนะนำ “ซื้อ” ที่ราคาเหมาะสม 21.75 บาท
 
ขณะที่ บล.เมย์แบงก์ กิมเอ็ง (ประเทศไทย) แนะนำ “Trading Buy” BANPU ราคาเป้าหมาย 22.20 บาท/หุ้น ประเด็นการลงทุน การฟื้นตัวของราคาถ่านหินในช่วง 6 เดือนที่ผ่านมา ถือว่าแรงกว่าที่เราและตลาดประเมินไว้อย่างมาก จึงปรับมุมมองราคาขายปี 2560-61 ขึ้นสะท้อนปัจจัยบวกดังกล่าว ส่งผลให้ประมาณการกำไรสุทธิปรับเพิ่มขึ้น 131% และ 74% ตามลำดับ
ทั้งนี้มองว่าผลประกอบการไตรมาส 3/59 ยังได้ผลบวกจากราคาถ่านหินฟื้นตัวไม่มาก คาดผลประกอบการจะมีกำไรสุทธิ 356 ล้านบาท (เพิ่มขึ้น 26.4%จากไตรมาสก่อน) ผลบวกจากราคาถ่านหินฟื้นตัวยังไม่สะท้อนในไตรมาสนี้  คาดกำไรจากการดำเนินการที่ 647 ล้านบาท (เพิ่มขึ้น 40.1%จากไตรมาสก่อน)
 
อีกทั้ง บล.ทิสโก้ แนะนำ “ซื้อ” BANPU ราคาเป้าหมาย 23 บาท/หุ้น จากราคาถ่านหินที่เพิ่มขึ้น ราคาหุ้นของกลุ่มถ่านหินในภูมิภาคเพิ่มขึ้นกว่า 200%จากต้นปีเนื่องจากราคาถ่านหินที่เพิ่มขึ้น ในขณะที่ BANPU เพิ่มขึ้นเพียง 40% โดยเชื่อว่าปัจจัยกดดันมาจากการขาดสัญญาในการขายในอินโดนีเซียและออสเตรเลีย ซึ่งมองว่าบริษัทมีโอกาสที่จะมีการทำราคาขายที่สูงขึ้นในอนาคต คาดผลประกอบการในปีนี้ที่ 3.9 พันล้านบาท และ 1.18 หมื่นล้านบาทในปี 60 (จากขาดทุนในปี 58) ปรับคำแนะนำจาก “ขาย” เป็น “ซื้อ”
 
ขณะที่ บล.คันทรี่ กรุ๊ป แนะนำ “ซื้อ” BANPU ราคาเป้าหมาย 26.25 บาท/หุ้น โดยได้ปรับประมาณการกำไรสุทธิปี 60 จากระดับ 7,292 ล้านบาท เพิ่มขึ้นมาที่ระดับ 13,472 ล้านบาท เพิ่มขึ้น 85% จากประมาณการณ์เดิม โดยคาดหวังราคาขายเฉลี่ยจากเหมืองอินโดนีเซียในปี 60 ที่ 71.82 เหรียญต่อตัน โดยเทียบเคียงกับราคา Newcastle Coal ที่ 84.50 เหรียญต่อตัน โดยมีมุมมองบวกมากขึ้นหลังมีการทำราคาสัญญาซื้อขายล่วงหน้าระหว่างเหมือง Glencore และโรงไฟฟ้าในญี่ปุ่นที่ 94.75 เหรียญต่อตัน ซึ่งจะส่งมอบถ่านในช่วงต้นปี 60
 
นอกจากนี้ บล.แอพเพิล เวลธ์ แนะนำ “BUY” BANPU ราคาเป้าหมาย 24 บาท/หุ้น ถึงเวลาคืนชีพ ราคาถ่านหินพุ่งหนุนกำไรโตก้าวกระโดด ด้านนโยบายรัฐบาลจีนช่วยหนุนราคาถ่านหินปรับตัวเพิ่มขึ้นต่อเนื่อง ทั้งนี้คาดผลประกอบการผ่านจุดต่ำสุดไปแล้ว พลิกกำไรปีนี้และโตโดดเด่นปีหน้า แนะนำ “ซื้อ” ที่ราคาเหมาะสมปี 2560 ที่ 24.00 บาท